MS «Stolmen» (1929)

MS «Stolmen» var i perioden 1953-1973 et lokalruteskip i Haugesund Dampskibsselskabs  værharde rute Haugesund-Bergen ytre led. I likhet med sin mer legendariske forgjenger i ruten, DS «Karmsund», rakk den å bli noe av en institusjon i ruteområdet, særlig i Ytre Sunnhordland, og var kjent som en god båt i uvær. Men stadiet som lokalrutebåt var likevel «Stolmen»s andre liv. Den var opprinnelig bygget som britisk hvalbåt «Southern Gem» i 1929, før den kom til Haugesund som Knut Knutsen O.A.S.' «Suderøy VI», en av mange hvalbåter som fanget for Knutsens hvalkokeri FLK «Suderøy».


== HVB «Southern Gem» ==
September 1929: Levert fra Smith’s Dock Co., Middlesbrough, UK (byggenr. 903) som hvalbåt «Southern Gem» for Southern Sealing and Whaling Co. Ltd. / v. N.C.Watt, Port Stanley, Falklandsøyene.


== HVB «Suderøy VI» ==
September 1936: solgt til Knut Knutsen O.A.S., Haugesund på vegne av Hvalfangst-AS Suderøy / v. Knut Knutsen O.A.S., Haugesund. Omdøpt «Suderøy VI». Fanget for eiers hvalkokeri FLK «Suderøy».
193x: Overført Hvalfangst-AS Suderøy / v. Knut Knutsen O.A.S., Haugesund.
April 1940: Disponert av Nortraship.
August 1940: Utleid til The Royal Canadian Navy. Omrigget til minesveiper.
Mars 1941: Tatt i bruk som minesveiper J.05.
Oktober 1945: Tilbakelevert eier i Halifax. Umiddelbart utrustet for fangst igjen.
Sesongen 1951/1952: På hvalfangst for siste gang som bøyebåt for «Suderøy».
Mai 1952: opplagt ved Vibrandsøy i Haugesund.


== MS «Stolmen» ==
1953: Ombygd til lokalrutebåt ved Haugesund Mekaniske Verksted, Haugesund. Registrert for 260 passasjerer. Nye kjenningsmål: 124,4’ x 24’ x 13,6’   brt:361. Motor montert: 8syl 4tev MaK dieselmotor  560bhk
August 1953: Levert som lokalrutebåt «Stolmen». Leid ut til Haugesund Dampskibsselskab på «bare-boat»-basis (dvs. uten besetning). I praksis var Haugesund Damps ruter eneste grunn til at Knutsen O.A.S. lot det utrangerte hvalbåten bygge om til rutebåt ettersom Knutsen O.A.S. eide rundt 40% av ruteselskapet. «Stolmen» overtok nå selskapets værharde rute Haugesund-Bergen -ytre led etter selskapets legendariske DS «Karmsund» (som nå gikk i opplag). «Stolmen» alternerte i ruten sammen med samme eiers andre utleide lokalrutebåt MS «Landanes». «Stolmen» var ellers uvanlig robust og en utmerket sjøbåt som var godt rustet for den tøffe ruten i ytre Sunnhordland. Den ble godt likt av passasjerene i ruteområdet og snart kjent for sin pålitelighet i likhet med forgjengeren «Karmsund». Den alternerte også i den ukentlige ruten Haugesund-Ryfylke (Haugesund-Kopervik-Nedstrand-Sand-Sauda) og i ruten Haugesund-Stavanger sammen med «Landanes».
1954: Noe ombygd ved Haugesund Mek. Verksted AS, Haugesund. 8 nye lugarer og montert vridbar propell.
28. mai 1960: Bakket borti fjellveggen og ødela roret ved anløp av Lykling, på grunn av ekstremt lavvann. Eskortert til Haugesund av taubåt og reparert. I fart igjen få dager senere.
28. mai 1970: Kolliderte med tysk lasteskip «Helvan» på Slettå ved Haugesund. Skader i baugen. Reparert.
10. desember 1973: Gikk siste tur i ruten Haugesund-Bergen ytre led. Deretter tilbakelevert eier og opplagt ved Vibrandsøy i Haugesund. Ble liggende uvirksom i mange år og forfalt etterhvert.
April 1982: Solgt til Reidar Østenstad, Torvastad  på Karmøy  / Haugesund. Slept til Storøy på Karmøy. Avrigget noe.
23. januar 1983: Slept til Nedstrandsfjorden  og senket på dumpingsfeltet der.


== Se også ==
Haugesund Dampskibsselskab


== Kilder ==
«Fjordabåten»  Dag Bakka jr.  1994
«Våre Motorskip»  Leif M. Bjørklund & E.H. Kongshavn  1999
Artikkel om Haugesund Damp av Dag Bakka jr. i bladet «Skipet» 2.1989
Temahefte for Havnedagene i Haugesund  1998 av Leif M. Bjørklund, Stein Erik Dagsland og Alf Johan Kristiansen.
«Knut Knutsen O.A.S., høvdingen av Haugesund» Tor Inge Vormedal 2002
«Hvalfangsten, eventyret tar slutt»   Dag Bakka jr.  2002
Artikkel om «Suderøy»s krigsår av Leif M. Bjørklund i «Skipet» 4.1991
Derek Sullivan
Trygve Eriksen jr.'s arkiv


== Eksterne lenker ==
(en) MS «Stolmen» (1929) – Den internasjonale sjøfartsorganisasjonen